Publication: Magyar Közlöny
Issue: MK-2007-152 (Year: 2007, Number: 152)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1134

4. Tájékozódás térben és idõben 4.1. Szlovákia fejlõdése, kultúrája szempontjából fontos helyszínek azonosítása a térképen Legyen képes nagy biztonsággal használni az adott témakörökhöz mellékletként biztosított térképet. Ismerje fel a térképen a fontosabb földrajzi pontokat, gazdasági, politikai és kulturális központokat, a gazdasági és politikai fejlõdés szempontjából fontos helyszíneket, tudja ezekhez hozzárendelni a megfelelõ eseményeket. Legyen képes kontúrtérképen elhelyezni a gazdasági, politikai fejlõdés, ill. kultúra szempontjából fontos helyszíneket. Tudja hozzárendelni a megfelelõ helyszínt a megfelelõ eseményhez. 4.2. A földrajzi környezet szerepe az egyes kultúrák és államok kialakulásában Legyen tisztában a földrajzi környezet hatásaival, hogyan hatott a népi kultúra fejlõdésére. Ismertesse a népi építészet sajátosságait. Legyen tisztában a földrajzi környezet hatásaival, hogyan hatott a népi kultúra különbözõ területeinek fejlõdésére. Ismertesse a szlovák népi építészet tájjellegû sajátosságait mint turisztikai látványosságot. 4.3. Geopolitikai következmények megfogalmazása Ismertesse a gazdasági globalizáció hatását Szlovákia gazdaságpolitikájára. 4.4. Szlovákia fejlõdése szempontjából fontos események idõrendi sorrendbe állítása Legyen képes a gazdasági, társadalmi, politikai és kulturális fejlõdés szempontjából fontos eseményeket megnevezni, ezeket idõrendben helyesen elhelyezni. 4.5. A legfontosabb különbségek és egybeesések, a legjellemzõbb párhuzamok felismerése Szlovákia és Magyarország fejlõdésében Legyen képes segédanyag segítségével egy adott témakörben Szlovákia és Magyarország összehasonlítására. Legyen képes az eltérések, ill. párhuzamok okainak árnyalt ismertetésére. Legyen képes egy adott esemény összehasonlításánál a vissza-, ill. elõretekintésre.

Source: https://magyarkozlony.hu/hivatalos-lapok/95daff1263bc31d0ce66068da0e42b3b6bdc4ace/dokumentumok/e2c26e9eca47b928078925e595785dbc718cbe4a/letoltes